[{"text_idx": "#000001", "text": "Duan fojon en la historio de Pokalo Zamenhof la esperantista futbalteamo gajnis en ludo kontrau\u0306 loka teamo. Cento da spektantoj apogis la ludantojn per kantoj kaj krioj, kvankam la futbalado tempe koliziis kun aliaj publiklogaj programeroj."}, {"text_idx": "#000004", "text": "La moderna historio de esperantista futbalo komencig\u0302is dum la Universala Kongreso en Bonaero 2014. Unuafoje oni ludis pri la Pokalo Zamenhof en Lillo 2015, kaj unuafoje la esperantista teamo gajnis en Seulo 2017."}, {"text_idx": "#000005", "text": "En Lisbono la esperantista teamo malgajnis, sed la ludo en Lahtio estis granda sukceso. Neniam antau\u0306e la Esperanto-Selektitaro faris tiom da goloj. Neniam antau\u0306e estis tiom da virinoj en la teamo. La kvanto de virinoj estis 4, kaj la fina rezulto: 5-2. La kontrau\u0306uloj c\u0302i-foje venis el la loka Lahtia teamo Tiinan Tiikerit."}, {"text_idx": "#000006", "text": "Lunde, marde, merkrede trejnis sin la esperantista teamo. La plej multaj ludantoj estis varbitaj surloke komence de la kongreso."}, {"text_idx": "#000009", "text": "C\u0302eestis cento da spektantoj \u2013 kutima spektantaro. Povus esti pli, sed la ludo konkurencis komence kun la UK-programo, interalie la k\u0301omitata forumo pri komunumo, kaj fine kun la urba akcepto."}, {"text_idx": "#000010", "text": "La verda publiko apogis la teamon per kantoj, krioj, ondoj. Finfine eblas uzi la g\u0302isostan s\u0302ercesprimon: venis la Finna Venko. \u201cHistoria momento\u201d estis esprimo ofte uzita dum kaj post la matc\u0302o."}, {"text_idx": "#000013", "text": "TEFA denove ludos, kun aliaj ludantoj, dum la IJK en Slovakio post unu semajno. Sukceson al TEFA!"}, {"text_idx": "#000023", "text": "> Aleks Kadar, apoganto de TEFA ekde la unua matc\u0302o en Bonaero en 2014"}]